CELEX: 62009CA0047
Language: lt
Date: 2010-11-25 00:00:00
Title: Byla C-47/09: 2010 m. lapkričio 25 d. Teisingumo Teismo (pirmoji kolegija) sprendimas byloje Europos Komisija prieš Italijos Respubliką (Teisės aktų derinimas — Kakavos ir šokolado produktai — Ženklinimas — Žodžio grynasis arba žodžių junginio grynasis šokoladas papildomas įrašymas ženklinant tam tikrus produktus)

29.1.2011   
            
            
               LT
            
            
               Europos Sąjungos oficialusis leidinys
            
            
               C 30/2
            
         2010 m. lapkričio 25 d. Teisingumo Teismo (pirmoji kolegija) sprendimas byloje Europos Komisija prieš Italijos Respubliką
   
   (Byla C-47/09) (1)
   
   (Teisės aktų derinimas - Kakavos ir šokolado produktai - Ženklinimas - Žodžio „grynasis“ arba žodžių junginio „grynasis šokoladas“ papildomas įrašymas ženklinant tam tikrus produktus)
   2011/C 30/02
   Proceso kalba: italų
   
      Šalys
   
   
      Ieškovė: Europos Komisija, atstovaujama F. Clotuche-Duvieusart ir D. Nardi
   
      Atsakovė: Italijos Respublika, atstovaujama G. Palmeri ir avvocato dello Stato P. Gentili,
   
      Dalykas
   
   Valstybės įsipareigojimų neįvykdymas — 2000 m. birželio 23 d. Europos Parlamento ir Tarybos direktyvos 2000/36/EB dėl žmonėms vartoti skirtų kakavos ir šokolado produktų (OL L 197, p. 9; 2004 m. specialusis leidimas lietuvių k., 13 sk., 25 t., p. 431) 3 straipsnio ir 2000 m. kovo 20 d. Europos Parlamento ir Tarybos direktyvos 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (OL L 109, p. 29; 2004 m. specialusis leidimas lietuvių k., 15 sk., 5 t., p. 75) 2 straipsnio 1 dalies a punkto pažeidimas — Šokolado produktų ženklinimas — Žodžių „grynasis“ arba „grynasis šokoladas“ pridėjimas ženklinant šokolado produktus, kurių sudėtyje nėra kitokių nei kakavos sviestas augalinių riebalų
   
      Rezoliucinė dalis
   
   
               1.
            
            
               Numačiusi galimybę pavadinimą, kuriuo parduodami šokolado produktai, kurių sudėtyje nėra kitokių nei kakavos sviestas augalinių riebalų, papildyti būdvardžiu „grynasis“, Italijos Respublika neįvykdė įsipareigojimų, pirma, pagal 2000 m. birželio 23 d. Europos Parlamento ir Tarybos direktyvos 2000/36/EB dėl žmonėms vartoti skirtų kakavos ir šokolado produktų 3 straipsnio 5 dalį ir, antra, pagal šios direktyvos 3 straipsnio 1 dalies kartu su 2000 m. kovo 20 d. Europos Parlamento ir Tarybos direktyvos 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo 2 straipsnio 1 dalies a punktu nuostatas.
            
         
               2.
            
            
               Priteisti iš Italijos Respublikos bylinėjimosi išlaidas.
            
         
      (1)  OL C 82, 2009 4 4.